S-130/2019

Mál þetta, sem dómtekið var í dag sl., er höfðað með tveimur ákærum, útgefnum af lögreglustjóranum á höfuðborgarsvæðinu.

Fyrri ákæran er gefin út 19. febrúar 2019, á hendur E-kvk-þgf D-kvk-þgf E-kvk-þgf, kt. [...], [...], [...], fyrir eftirgreind umferðar og hegningarlagabrot:

I.

Hegningarlagabrot:

1. Þjófnað, með því að hafa þriðjudaginn 11. apríl 2017 í Hafnarfirði stolið 10 pakkningum af lambakjöti að samtals söluandvirði 13.426 krónur úr verslun Bónuss við Helluhraun.

2. Þjófnað, með því að hafa föstudaginn 31. ágúst 2018 í Reykjavík stolið kynlífsleikföngum að samtals söluandvirði 18.790 krónur úr versluninni Adam og Evu við Kleppsveg.

3. Þjófnað, með því að hafa sunnudaginn 14. október 2018 í Reykjavík stolið mat og hreinlætisvörum að samtals söluandvirði 3.318 krónur úr verslun Bónuss í Hraunbæ.

Teljast brot í framangreindum liðum varða við 1. mgr. 244. gr. almennra hegningarlaga nr. 19/1940.

II.

Umferðarlagabrot, með því að hafa:

4. Laugardaginn 27. janúar 2018 í Reykjavík ekið bifreiðinni [...] óhæf til að stjórna henni örugglega vegna áhrifa ávana og fíkniefna (í blóði mældist amfetamín 105 ng/ml, metýlfenídat 50 ng/ml, tetrahýdrókannabínól 2,8 ng/ml og auk þeirra fannst MDMA í þvagi) austur Hringbraut og leggja fyrir framan hús nr. 109 þar sem lögregla hafði afskipti af henni.

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með síðari breytingum. 2

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Síðari ákæran er gefin út á hendur ákærðu, 27. ágúst 2019, fyrir þjófnað með því að hafa, föstudaginn 23. júní 2017, stolið úr verslun Nóatúns, að Nóatúni 17 í Reykjavík, matvörum að söluverðmæti 10.500 krónur.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Hvorki verjandi ákærðu né ákærða sóttu þing við fyrirtöku málsins í dag og höfðu ekki boðað forföll en verjandi ákærðu hafði óskað eftir fresti málsins til dagsins í dag. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkalli málsins að þannig gæti farið um meðferð þess.

Ákærða er fædd í [...] og er í máli þessu sakfelld fyrir fjögur þjófnaðarbrot og umferðarlagabrot. Samkvæmt framlögðu sakavottorði, dagsettu 11. febrúar 2019, á ákærða sakaferil að baki og hefur áður gerst sek um samskonar brot. Þar ber helst að nefna að ákærða gekkst undir greiðslu sektar með sátt lögreglustjórans á Suðurnesjum hinn 29. júlí 2013 fyrir að aka undir áhrifum ávana og fíkniefna, án þess að hafa ökuskírteini meðferðis. Með dómi Héraðsdóms Reykjavíkur, dagsettum 14. desember 2016, var ákærða dæmd í 30 daga fangelsi, skilorðsbundið í tvö ár, fyrir þjófnað. Þá var ákærðu dæmdur hegningarauki við þann dóm, aftur fyrir þjófnað, með dómi Héraðsdóms Suðurlands, dagsettum 29. mars 2017, en ekki gerð sérstök refsing. Nú síðast var ákærða dæmd í 30 daga fangelsi, skilorðsbundið í tvö ár, með dómi Héraðsdóms Reykjavíkur, dagsettum 31. maí 2017, einnig fyrir þjófnað. Við ákvörðun refsingar í málinu verður þannig meðal annars við það miðað að ákærða gerist nú sek öðru sinni innan ítrekunartíma, sbr. 3. mgr. 71. gr. almennra hegningaralaga nr. 19/1940, um að aka bifreið undir áhrifum ávana og fíkniefna.

Brot samkvæmt 1. tölulið ákæru, sem ákærða er sakfelld fyrir í máli þessu, var framið fyrir uppkvaðningu síðastgreinds dóms Héraðsdóms Reykjavíkur frá 31. maí 2017. Ákærðu verður því dæmdur hegningarauki samkvæmt ákvæðum 78. gr. almennra hegningarlaga nr. 19/1940 vegna þess brots. Þá liggur fyrir að með brotum þeim er ákærða er sakfelld fyrir í máli þessu hefur hún rofið skilorð dóms Héraðsdóms Reykjavíkur, dagsetts 14. desember 2016, sem og dóms Héraðsdóms Reykjavíkur, dagsetts 31. maí 2017 að broti í ákærulið 1 undanskildum. Ber því að taka refsingu 3 samkvæmt þeim dómum upp og gera ákærðu refsingu í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 90 daga en rétt þykir að mati dómsins að fresta fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærða svipt ökurétti í tvö ár frá birtingu dóms þessa að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur, að virðisaukaskatti meðtöldum, og 207.791 krónu í annan sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf D-kvk-nf E-kvk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í tvö ár frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur og 207.791 krónu í annan sakarkostnað.

Þ-kvk-nf L-kvk-nf

3 samkvæmt þeim dómum upp og gera ákærðu refsingu í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 90 daga en rétt þykir að mati dómsins að fresta fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærða svipt ökurétti í tvö ár frá birtingu dóms þessa að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur, að virðisaukaskatti meðtöldum, og 207.791 krónu í annan sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

Ákærða, E-kvk-nf D-kvk-nf E-kvk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í tvö ár frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 147.560 krónur og 207.791 krónu í annan sakarkostnað.

Þ-kvk-nf L-kvk-nf